15. (a) Bakeresete ba ne ba nna batshwarwa ba Babelona yo Mogolo leng? (b) Re tla araba dipotso dife mo setlhogong se se latelang? 2 Lona basha lo a itse gore batsadi ba lona ba bona go le mosola go lo thibela mo dilong tseno, gongwe e le go lo sireletsa. Gape lo tshwanetse lwa bo lo itse gore Jehofa o a itumela fa lo ikobela batsadi ba lona. (Bakolosa 3:20) Le fa go ntse jalo, a o tle o ikutlwe e kete o thibelwa go tswelela pele le botshelo? A o kganelwa go dira dilo tsotlhe tsa botlhokwa go twe o tla di dira fa o setse o godile? Tota ga go a nna jalo! Go na le tiro e e dirwang gompieno e e botlhokwa thata go feta tshiamelo epe e nngwe e o ka tswang o e emetse. A lona basha lo letleletswe go kopanela mo tirong eno? Kwa ntle ga gore lo letleletswe—tota lo lalediwa go dira jalo ke Modimo Mogodimodimo ka boene!